
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei









PL.X. 92/16.03.2005


şi Comunicaţiilor

RAPORT ÎNLOCUITOR
asupra proiectului de Lege privind respingerea Ordonanţei de urgenţă a Guvernului nr.11/2005 
pentru abrogarea alin.(2) al art.38 din Ordonanţa de urgenţă a Guvernului nr.79/2002

privind cadrul general de reglementare a comunicaţiilor 
1. În conformitate cu prevederile art.89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată în fond în vederea examinării şi  întocmirii raportului, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.11/2005 pentru abrogarea alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor, PL.X. 92/16.03.2005.
La întocmirea raportului s-au avut în vedere avizele din partea Consiliului Legislativ şi Comisiei juridică, de disciplină şi imunităţi.

Ordonanţa de urgenţă a Guvernului nr.11/2005 abrogă alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor, aprobată cu modificări şi completări prin Legea nr.591/2002, deoarece este în contradicţie cu prevederile art.15 lit.a) din Legea nr.90/2001, prin care primul-ministru numeşte şi eliberează din funcţie conducătorii organelor de specialitate din subordinea Guvernului.

În şedinţa din data de 24.03.2005 Comisia pentru tehnologia informaţiei şi comunicaţiilor a aprobat cu majoritatea de voturi a membrilor prezenţi proiectul de lege în forma adoptată de Senat.

În şedinţa Camerei Deputaţilor din 21.11.2005, plenul Camerei a decis retrimiterea proiectului de lege la Comisia pentru tehnologia informaţiei şi comunicaţiilor în temeiul prevederilor art. 104 din Regulamentul Camerei Deputaţilor, republicat. 
Comisia pentru tehnologia informaţiei şi comunicaţiilor a dezbătut proiectul de lege în şedinţa din data de 12.04.2006.
2. Proiectul de lege face parte din categoria legilor organice, întrucât modifică prevederile Ordonanţei de urgenţă a Guvernului nr.79/2002, aprobată cu modificări şi completări prin Legea nr.591/2002, care are caracter organic.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan (Ministerul Comunicaţiilor şi Tehnologiei Informaţiei), dl. secretar de stat D. Petrescu (Cancelaria Primului Ministru) şi dl. preşedinte Dan Georgescu (Autoritatea Naţională de Reglementare în Comunicaţii).

4. La lucrările Comisiei au fost prezenţi 10 deputaţi din totalul de 14 membri ai Comisiei. Raportul Comisiei a fost adoptat cu 9 voturi pentru şi 1 vot împotrivă.


5. Senatul a adoptat proiectul de Lege privind respingerea Ordonanţei de urgenţă a Guvernului nr.11/2005 pentru abrogarea alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor în şedinţa din data de 14 martie 2005.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, Comisia propune admiterea, cu modificări, a proiectului de lege.

PREŞEDINTE,




SECRETAR,

dr. Varujan Pambuccian



Valeriu Ungureanu
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text ordonanţă
	Text Senat
	Text propus de Comisii
(autorul amendamentului)
	Motivarea amendamentelor propuse

	0.
	1.
	2.
	3.
	4.

	1. 
	
	Lege privind respingerea Ordonanţei de urgenţă a Guvernului nr. 11/2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor
	Lege privind aprobarea Ordonanţei de urgenţă nr. 11/2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor
(Comisia)
	Pentru corelare cu amendamentele adoptate

	2.
	
	Articol unic. – Se respinge Ordonanţa de urgenţă a Guvernului nr. 11 din 24 februarie 2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr.179 din 2 martie 2005.
	Art. I. – Se aprobă Ordonanţa de urgenţă a Guvernului nr. 11 din 24 februarie 2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr.179 din 2 martie 2005, cu următoarele modificări:
(Comisia)
	Pentru respectarea normelor de tehnică legislativă

	3.
	Ordonanţă de urgenţă pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor
	
	1. Titlul ordonanţei de urgenţă se modifică şi va avea următorul cuprins:
„Ordonanţă de urgenţă pentru modificarea şi completarea art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor”
(Comisia)
	Pentru corelarea titlului cu amendamentele adoptate de Comisie

	4.
	Articol unic. – Alineatul (2) al articolului 38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr.457 din 27 iunie 2002, aprobată cu modificări şi completări prin Legea nr. 591/2002, cu modificările şi completările ulterioare, se abrogă.
	
	2. Articolul unic se modifică şi va avea următorul cuprins:
„Articol unic. – Articolul 38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr.457 din 27 iunie 2002, aprobată cu modificări şi completări prin Legea nr. 591/2002, cu modificările şi completările ulterioare, se modifică şi se completează după cum urmează:
1. Alineatele (1) şi (2) se modifică şi vor avea următorul cuprins:
Art. 38. - (1) Conducerea ANRC este asigurată de un preşedinte şi un vicepreşedinte, validaţi de Parlament în şedinţă comună a celor două Camere, la propunerea primului-ministru, pentru un mandat de 5 ani.

(2) Mandatul preşedintelui şi al vicepreşedintelui încetează:

a) la expirarea duratei;

b) prin demisie;

c) prin deces;

d) prin revocare de către Parlament, în şedinţă comună a celor două Camere, pentru condamnare penală prin hotărâre judecătorească definitivă, pentru imposibilitate de a-şi îndeplini atribuţiile mai mult de 120 de zile consecutive, sau pentru încălcarea prevederilor art.39 alin. (2).
2. După alineatul (2) se introduce un nou alineat, alin. (21), cu următorul cuprins:
(21) Preşedintele şi vicepreşedintele ale căror mandate au expirat rămân în funcţie până la numirea succesorilor lor.”
(V. Pambuccian)
	Pentru corelare cu politica Uniunii Europene privind organizarea şi funcţionarea autorităţilor de reglementare cu respectarea principiului independenţei.  
Pentru asigurarea continuităţii în desfăşurarea activităţii ANRC

	5.
	
	
	Art. II. – Prevederile alin. (1) referitoare la durata mandatului şi ale alin. (2) şi (21) ale art. 38 din Ordonanţa de urgenţă a Guvernului nr. 79/2002 se aplică şi preşedintelui şi vicepreşedintelui în exerciţiu ai Autorităţii Naţionale de Reglementare în Comunicaţii, durata mandatelor acestora fiind calculată începând cu data intrării în vigoare a prezentei legi.
(V. Pambuccian)
	Pentru corelarea duratei mandatului preşedintelui şi vicepreşedintelui în exerciţiu cu noile prevederi


II. Amendamente respinse

În urma dezbaterii, Comisia a respins următoarele amendamente:
	Nr.

crt.
	Text Senat
	Text propus de Comisie
(autorul amendamentului)
	Motivarea amendamentelor propuse

	0.
	1.
	2.
	3.

	1. 
	TITLUL LEGII

Lege privind respingerea Ordonanţei de urgenţă a Guvernului nr. 11/2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor
	Nemodificat

(Liviu Nistoran, Dan Nica) 
	a) Prin Decizia Curţii Constituţionale nr. 258/14.03.2006, O.U.G. nr.11/2005 este declarată neconstituţională

b) Se intenţionează trecerea treptată a ANRC sub control parlamentar, iar prin amendamentele adoptate se pregăteşte această tranziţie

	2.
	Articol unic. – Se respinge Ordonanţa de urgenţă a Guvernului nr. 11 din 24 februarie 2005 pentru abrogarea alin.(2) al art.38 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr.179 din 2 martie 2005.
	Nemodificat

(Liviu Nistoran, Dan Nica)
	a) Prin Decizia Curţii Constituţionale nr. 258/14.03.2006, O.U.G. nr.11/2005 este declarată neconstituţională

b) Se intenţionează trecerea treptată a ANRC sub control parlamentar, iar prin amendamentele adoptate se pregăteşte această tranziţie

